અમેરિકાના રાષ્ટ્રપતિ ડોનાલ્ડ ટ્રમ્પે શરણાર્થીઓ પર કડક વલણ અપનાવતા જણાવ્યું કે દેશમાં પ્રવેશ કરવાનો પ્રયાસ કરી રહેલા ગેરકાયદેસર રહેવાસીઓને હવે સરહદ પર પકડી લેવામાં આવશે અને તેમને મુક્ત નહીં કરવામાં આવે. અમેરિકા તરફ આગળ વધી રહેલો કાફલો જો સૈનિકો પર પથ્થરબાજી કરશે તો સેના તેમના પર ગોળીઓ ચલાવી શકે છે. ગેરકાયદેસર શરણાર્થીઓને 'પકડો અને મુક્ત કરો'ની નીતિમાં મહત્વના પરિવર્તનની જાહેરાત કરતા ટ્રમ્પે ગુરુવારે જણાવ્યું કે અમેરિકન કોર્ટ દ્વારા તેમની શરણાગતિની અરજી પર નિર્ણય લેવામાં આવ્યા બાદ જ મુક્ત કરવામાં આવશે. જો નિર્ણય તેમના પક્ષમાં નહીં આવે તો તેમને તેમના મૂળ દેશમાં પરત મોકલાશે.